Røver truede personale i Rema 1000 til at udlevere et mindre kontantbeløb.

En røver er tirsdag aften på fri fod efter at han klokken 21.23 begik røveri mod supermarkedet Rema 1000 på Stenbjergvej i Aalborg Øst. Røveren kom ind i butikken hvorefter han truede personalet med en kniv, så han kunne få udleveret et mindre kontantbeløb. Efter røvereiet stak han af til fods. Nordjyllands Politi hører gerne fra personer, der har oplysninger i sagen. Røveren beskrives som en mand på 170-175 centimeter i højden. Han er almindelig af bygning og var iført en hættetrøje i camouflagefarver med lynlås. Han bar sorte joggingbukser og sorte strikhandsker. Politiet kan ud fra de oplysninger de har på nuværende tidspunkt ikke sige noget om røverens alder. Nordjyllands Politi kan kontaktes på telefon 114.